text: আবদুল হালিম বয়াতি (জন্ম ৩০ অক্টোবর ১৯২৯) একজন বাংলাদেশি লোকসঙ্গীতশিল্পী। তিনি বিচার ধারার গান ও আধ্যাত্মিক সুফিগানের জন্য সবচেয়ে বেশি পরিচিত। তিনি বাংলাদেশে প্রথম লোকবাদ্যযন্ত্র সারিন্দা প্রবর্তন করেন। তিনি পাঁচ থেকে ছয় হাজার গানের রচয়িতা। লোকসঙ্গীতে বিশেষ অবদানের জন্য ২০০১ সালে বাংলা একাডেমি তাকে সম্মানসূচক ফেলোশিপ প্রদান করে।
  
  প্রারম্ভিক জীবন
  আবদুল হালিম বয়াতি ১৯২৯ সালের ৩০ অক্টোবর (১৩৩৬ বঙ্গাব্দের ১৫ কার্তিক) মাদারীপুর জেলার শিবচর উপজেলার বড়দোয়ালী গ্রামে জন্মগ্রহণ করেন। তার পিতার নাম আবদুল জব্বার মোড়ল এবং মাতা বড় বিবি। সাত বছর বয়স থেকে তিনি গান গাওয়া শুরু করেন।
  
  ১৯৫৭ সালে বেতারে সরাসরি অনুষ্ঠানে লোকবাদ্যযন্ত্র সারিন্দা বাজান। পরবর্তীতে এটি পূর্ব বাংলায় জনপ্রিয় বাদ্যযন্ত্র হিসেবে পরিচিতি পায়।
  
  সম্মাননা
   কবি জাসিমউদ্দিন গবেষক স্বর্ণপদক
   বাংলা একাডেমি ফেলো (২০০১)
  
  তথ্যসূত্র
  
  বিষয়শ্রেণী:১৯২৯-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশী সঙ্গীতজ্ঞ
  বিষয়শ্রেণী:বাংলাদেশী লোকশিল্পী
  বিষয়শ্রেণী:মাদারীপুর জেলার ব্যক্তি
  বিষয়শ্রেণী:বাংলা একাডেমির সম্মানিত ফেলো
title: আবদুল হালিম বয়াতি